**Νέο πρωτόκολλο ΠΑΔΑ για την απομόνωση των κρουσμάτων COVID-19 και την καραντίνα των στενών επαφών με επιβεβαιωμένο κρούσμα COVID-19**

**Α. Άτομα με επιβεβαιωμένη λοίμωξη από Sars-Cov-2 – Απομόνωση:**

• Παραμονή σε απομόνωση επί δέκα (10) ημέρες και αποφυγή επαφής με άλλα άτομα.

• Η ημέρα εκδήλωσης των συμπτωμάτων ή/και λήψης του θετικού τεστ θεωρείται ως η ημέρα 0 και ακολουθούν οι 10 ημέρες απομόνωσης.

• Η λήξη της απομόνωσης γίνεται μετά τη 10η ημέρα εφόσον έχουν υποχωρήσει τα συμπτώματα **και ο πυρετός έχει υποχωρήσει πλήρως για ένα ολόκληρο 24ωρο χωρίς τη χρήση αντιπυρετικών**.

**Β. Άτομα που ήρθαν σε επαφή με επιβεβαιωμένο κρούσμα – Καραντίνα:**

**Β.1 Για άτομα εμβολιασμένα και με ενισχυτική δόση ή άτομα εμβολιασμένα με 2 δόσεις τους τελευταίους 6 μήνες ή με μία δόση του εμβολίου J&J τους τελευταίους 2 μήνες**:

• Δεν τίθενται σε καραντίνα, **αλλά κάνουν ΟΠΩΣΔΗΠΟΤΕ αυστηρή χρήση μάσκας υψηλής αναπνευστικής προστασίας (Ν95 ή ΚΝ95 ή FFP2) ή διπλής μάσκας για δέκα (10) ημέρες.**

• Διενέργεια εργαστηριακού ελέγχου (PCR ή Rapid Antigen Test) την 5η ημέρα από την έκθεση.

• Αν οποιαδήποτε στιγμή εντός του 10ημέρου εμφανίσουν συμπτώματα ή/και βγει θετικό το/τα τεστ, **τα άτομα μεταπίπτουν σε κρούσμα (περίπτωση Α).**

**Β.2 Για άτομα εμβολιασμένα με 2 δόσεις πάνω από 6 μήνες χωρίς ενισχυτική δόση ή με μία δόση του εμβολίου J&J πάνω από 2 μήνες χωρίς ενισχυτική δόση ή ανεμβολίαστους:**

• Παραμονή στο σπίτι για δέκα (10) ημέρες από την έκθεση και αποφυγή επαφής με άλλα άτομα.

• Την 5η ημέρα διενέργεια εργαστηριακού ελέγχου (PCR ή Rapid Antigen Test).

• **Αν ο εργαστηριακός έλεγχος είναι αρνητικός, λήγει η καραντίνα, αλλά τουλάχιστον για τις επόμενες πέντε (5) ημέρες γίνεται ΟΠΩΣΔΗΠΟΤΕ αυστηρή χρήση μάσκας υψηλής αναπνευστικής προστασίας (Ν95 ή ΚΝ95 ή FFP2) ή διπλής μάσκας**.

• Αν οποιαδήποτε στιγμή εντός του 10ημέρου εμφανιστούν συμπτώματα ή/και βγει θετικό το/τα τεστ, **τα άτομα μεταπίπτουν σε κρούσμα (περίπτωση Α).**